**ՀԻՄՆԱՎՈՐՈՒՄ**

**«ԲՅՈՒՐԵՂԱՎԱՆ ՀԱՄԱՅՆՔԻ ՎԱՐՉԱԿԱՆ ՏԱՐԱԾՔՈՒՄ ԱՐՏԱՔԻՆ ԳՈՎԱԶԴ ՏԵՂԱԴՐԵԼՈՒ ԿԱՐԳՆ ՈՒ ՊԱՅՄԱՆՆԵՐԸ ՍԱՀՄԱՆԵԼՈՒ ԵՎ ԲՅՈՒՐԵՂԱՎԱՆ ՀԱՄԱՅՆՔԻ ԱՎԱԳԱՆՈՒ 2017 ԹՎԱԿԱՆԻ ԴԵԿՏԵՄԲԵՐԻ 14-Ի N 16-Ն ՈՐՈՇՈՒՄՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ» ԲՅՈՒՐԵՂԱՎԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

**ՎԵՐԱԲԵՐՅԱԼ**

«Բյուրեղավան համայնքի վարչական տարածքում արտաքին գովազդ տեղադրելու կարգն ու պայմանները սահմանելու և Բյուրեղավան համայնքի ավագանու   
2017 թվականի դեկտեմբերի 14-ի N 16-Ն որոշումն ուժը կորցրած ճանաչելու մասին» Բյուրեղավան համայնքի ավագանու որոշման նախագծի ընդունումը պայմանավորված է «Տեղական ինքնակառավարման մասին» Հայաստանի Հանրապետության օրենքի   
18-րդ հոդվածի 1-ին մասի 41-րդ կետի պահանջներով, համաձայն որի, համայնքի ավագանին համայնքի վարչական տարածքում արտաքին գովազդ տեղադրելու կարգն ու պայմանները:

«Տեղական տուրքերի և վճարներ մասին» Հայաստանի Հանրապետության օրենքի 9-րդ հոդվածի 1-ին մասի 14-րդ կետի համաձայն, որպես տեղական տուրքի տեսակ է սահմանված հետևյալը. «ավագանու սահմանած կարգին ու պայմաններին համապատասխան՝ համայնքի վարչական տարածքում արտաքին գովազդ տեղադրելու թույլտվության համար, բացառությամբ բնակավայրերի սահմաններից դուրս գտնվող պետական նշանակության ավտոմոբիլային ճանապարհների օտարման շերտերում և պաշտպանական գոտիներում տեղադրվող գովազդների թույլտվությունների.»:

«Տեղական ինքնակառավարման մասին» և «Տեղական տուրքերի և վճարներ մասին» Հայաստանի Հանրապետության օրենքների համապատասխան հոդվածների իրավահամեմատական վերլուծությունը ցույց է տալիս, որ առաջին հերթին ավագանու կողմից պետք է սահմանվի արտաքին գովազդ տեղադրելու կարգն ու պայմանները, որից հետո և որի հիման վրա, պետք է սահմանվեի համապատասխան տուրքատեսակը: Այս երկու հարաբերությունների կարգավորման հանրագումարում, համայնքի ղեկավարը պետք է տրամադրի համապատասխան թույլտվությունները:

Վերը մեջբերվածից հետևում է, որ սույն որոշման ընդունման անհրաժեշտությունը պայմանավորված է համայնքային մակարդակում արտաքին գովազդ տեղադրելու իրավահարաբերությունների կարգավորմամբ:

Բյուրեղավան համայնքի ավագանու սույն որոշման նախագծով սահմանվում են.

* Արտաքին գովազդի հասկացությունը և նկարագրությունը.
* Արտաքին գովազդ տեղադրելու թույլտվության առանձնահատկությունները.
* Գովազդ տեղադրելու թույլտվության տրամադրման ընթացակարգերը.
* Տեղական տուրքի և /կամ/ հողօգտագործման վճարի մուծման կամ հավաքագրման ընթացակարգը.
* Գովազդի միջոցները.
* Գովազդ տեղադրելու պայմանները.
* Գովազդի առանձին միջոցների տեսակները.
* Համայնքի վարչական տարածքում արտաքին գովազդ տեղադրելու թույլտվության ձևը և այլն:

Բյուրեղավան համայնքի վարչական տարածքում արտաքին գովազդ տեղադրելու կարգն ու պայմանները սահմանելու մասին համայնքի ավագանու որոշման նախագծի ընդունման արդյունքում համայնքի վարչական տարածքում կկարգավորվի արտաքին գովազդ տեղադրելու հետ կապված իրավահարաբերությունները, օրենսդրական հիմքեր կստեղծվեն թե՛ արտաքին գովազդի մասով համայնքի ավագանու կողմից տեղական տուրքի սահմանման և թե՛ համայնքի ղեկավարի կողմից արտաքին գովազդի թույլտվություն տրամադրելու մասերով:

Ավագանու որոշման նախագիծը կրում է նորմատիվ բնույթ, քանի որ պարունակում է վարքագծի պարտադիր կանոններ համայնքի վարչական տարածքում անորոշ թվով անձանց համար և ուղղված է կարգավորելու գովազդի թույլտվության տրամադրման հետ կապված հարաբերությունները։

Բյուրեղավան համայնքի ավագանու քննարկմանը ներկայացվող սույն որոշման նախագծով առաջարկվում է ուժը կորցրած ճանաչել Բյուրեղավան համայնքի ավագանու 2017 թվականի դեկտեմբերի 14-ի «Հայաստանի Հանրապետության Կոտայքի մարզի Բյուրեղավան համայնքի վարչական տարածքում արտաքին գովազդ տեղադրելու կարգն ու պայմանները հաստատելու մասին» N 16-Ն որոշումը:

**ՏԵՂԵԿԱՆՔ**

**«ԲՅՈՒՐԵՂԱՎԱՆ ՀԱՄԱՅՆՔԻ ՎԱՐՉԱԿԱՆ ՏԱՐԱԾՔՈՒՄ ԱՐՏԱՔԻՆ ԳՈՎԱԶԴ ՏԵՂԱԴՐԵԼՈՒ ԿԱՐԳՆ ՈՒ ՊԱՅՄԱՆՆԵՐԸ ՍԱՀՄԱՆԵԼՈՒ ԵՎ ԲՅՈՒՐԵՂԱՎԱՆ ՀԱՄԱՅՆՔԻ ԱՎԱԳԱՆՈՒ 2017 ԹՎԱԿԱՆԻ ԴԵԿՏԵՄԲԵՐԻ 14-Ի N 16-Ն ՈՐՈՇՈՒՄՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ» ԲՅՈՒՐԵՂԱՎԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

«Բյուրեղավան համայնքի վարչական տարածքում արտաքին գովազդ տեղադրելու կարգն ու պայմանները սահմանելու և Բյուրեղավան համայնքի ավագանու   
2017 թվականի դեկտեմբերի 14-ի N 16-Ն որոշումն ուժը կորցրած ճանաչելու մասին» Բյուրեղավան համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում:

**ՏԵՂԵԿԱՆՔ**

**«ԲՅՈՒՐԵՂԱՎԱՆ ՀԱՄԱՅՆՔԻ ՎԱՐՉԱԿԱՆ ՏԱՐԱԾՔՈՒՄ ԱՐՏԱՔԻՆ ԳՈՎԱԶԴ ՏԵՂԱԴՐԵԼՈՒ ԿԱՐԳՆ ՈՒ ՊԱՅՄԱՆՆԵՐԸ ՍԱՀՄԱՆԵԼՈՒ ԵՎ ԲՅՈՒՐԵՂԱՎԱՆ ՀԱՄԱՅՆՔԻ ԱՎԱԳԱՆՈՒ 2017 ԹՎԱԿԱՆԻ ԴԵԿՏԵՄԲԵՐԻ 14-Ի N 16-Ն ՈՐՈՇՈՒՄՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ» ԲՅՈՒՐԵՂԱՎԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԲՅՈՒՐԵՂԱՎԱՆ ՀԱՄԱՅՆՔԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

«Բյուրեղավան համայնքի վարչական տարածքում արտաքին գովազդ տեղադրելու կարգն ու պայմանները սահմանելու և Բյուրեղավան համայնքի ավագանու   
2017 թվականի դեկտեմբերի 14-ի N 16-Ն որոշումն ուժը կորցրած ճանաչելու մասին» Բյուրեղավան համայնքի ավագանու որոշման նախագծի ընդունման կապակցությամբ Բյուրեղավան համայնքի բյուջեում եկամուտների ավելացում կամ նվազեցում չի նախատեսվում:

ՀԱՄԱՅՆՔԻ ՂԵԿԱՎԱՐ Հ. ԲԱԼԱՍՅԱՆ